Kétéves csúcson a réz árfolyama
Tovább emelkedett a réz határidõs árfolyama, köszönhetõen az újra fellángoló piaci optimizmusnak, illetve a vezetõ dél-amerikai kitermelõnél mutatkozó tartós kínálati akadozásnak.
A szeptemberi szállítású réz határidõs árfolyama kedden elérte a fontonkénti 2,9750 dolláros (tonnánként 6560 dollár) árfolyamot, nagyjából 2 százalékos emelkedés mellett. Noha közép-európai idõ szerint szerda délelõtt a nyersanyag árfolyama némi csökkenést mutatott, a réz jelenleg még mindig több mint 50 százalékos pluszban van a márciusi árfolyamhoz képest – írja a Mining.com.

Közben a szektor egyik legfontosabb szereplõjének számító BHP bejelentette, a rézkitermelése 5-14 százalékkal csökkenhet a következõ pénzügyi évben, vagyis 2021 júniusáig. A BHP egyébként társtulajdonosa a világ legnagyobb rézbányájának (Escondida, Chile), amely szintén csökkentette a rézkibocsátását, elsõsorban a járvány következtében.

A Melbourne-i székhelyû vállalat jelenleg arra számít, hogy a 2020-2021-es rézkitermelése 1,48-1,65 millió tonna lehet, ami érezhetõen alacsonyabb volna az egy évvel korábbi 1,72 millió tonnához képest.

Következésképpen a világgazdaságban érezhetõ fölpattanó optimizmus mellett a kínálati oldalon tapasztalható kiesések is támogatják a réz drágulását. A Capital Economics legutóbbi elemzésében rámutatott, a chilei, perui és mexikói rézkibocsátás egyaránt élesen zsugorodott, miközben ez a három ország adja a globális rézkínálat 45 százalékát. Az Escondida bánya jelentõségét mutatja, hogy ez önmagában a globális kitermelés 5 százalékáért felel.

Szárnyaló kínai import

Mindeközben viszont a múlt héten kiadott adatok azt mutatták, hogy a kínai rézimport 50 százalékkal 656 ezer tonnára emelkedett a megelõzõ hónaphoz képest – ami 15 százalékponttal volt magasabb a legutóbbi havi rekordhoz képest.

A kereslet tehát fokozódik, különösen, hogy Kína felel a globális rézfelhasználás több mint feléért. A világ második legnagyobb gazdasága pedig egyre lendületesebben áll talpra a koronavírus-járvány negatív gazdasági hatásaiból.

Az idei év elsõ felében az import összesen 2,84 millió tonna volt, ami éves alapon 25 százalékos emelkedésnek felel meg. Ez pedig azt jelenti, hogy könnyedén megdõlhet a 2018-ban beállított egész éves, 5,3 millió tonnás, rekord.

A teljes globális rézimport pedig 2020 elsõ hat hónapjában 10,84 millió tonna volt, vagyis az idei év megdöntheti a 2019-es év (22 millió tonnás) mindenkori csúcsát. Összességében tehát jól látszik, hogy míg a kínálati oldalon komoly fennakadások vannak, a keresleti oldal egyre erõsebb – ami egyértelmûen fölfelé hajtja a réz árát.

A spekulánsok is megjelentek

A fentiek mellett pedig a spekulánsok is erõsen fogadnak a tõzsdén a réz árfolyamának emelkedésére, ami szintén támogatja a réz drágulását. A hedge fundok által fölvett long pozíciók (emelkedésre számítók) ugyanis ma már a járvány elõtti szintekre emelkedtek, miközben a short pozíciók (csökkenésre számítók) folyamatosan zsugorodnak.

Múlt keddig az összesített long pozíciók száma 41 309 szerzõdésre emelkedett, ami közel 30 százalékos bõvülés volt a megelõzõ héthez képest. Ez pedig a legerõsebb növekedés volt 2018 júniusa óta.
Chile Kína bánya réz nyersanyag kereskedelem